หนังใหม่มาแรง แซงมาเป็นที่ 1 หลังเข้าฉายได้เพียงไม่กี่วัน
"The Prestige" เรื่องราวของสองนักมายากลในประเทศอังกฤษที่ห้ำหั่นชิงไหวชิงพริบกัน สามวันแรกที่เข้าฉาย สามารถดึงนกพิราบออกจากหมวก และเสกให
อันดับ 5 เป็นหนังใหม่ ที่ห้อเข้ามาแบบม้ามืด เรื่องของสาวน้อยในรัฐไวโอมิงที่อยากใช้ชีวิตในฟาร์ม แต่พ่ออยากให้ไปเรียนมหาวิทยาลัย สาวเจ้าเลยพยายามพิสูจน์ตัวเองด้วยการจับม้าป่ามาฝึกเป็นม้าแข่ง และตั้งชื่อว่า Flicka อันดับ 4 ยังคงย่ำเท้าอยู่กับที่ หนังการ์ตูน เรื่องของหมีใหญ่ที่ต้องรวมพลังกับกวางและสัตว์เล็กอื่นๆ เพื่อเอาตัวให้รอดจากการเป็นเป้าปืนในฤดูล่าสัตว์ หรือ Open Season ส่วนที่ 3 ก็เป็นหนังใหม่จากการกำกับของอดีตดาราดัง ผู้หันมาเอาดีด้านการกำกับการแสดง โดยคราวนี้จ่า Dirty Harry ชื่อดังในอดีต มากำกับภาพยนตร์ชื่อ   เรื่องของทหารอเมริกันกลุ่มหนึ่งซึ่งขึ้นไปปักธงชาติสหรัฐบนยอดเขาสุริบาชิบนเกาะอิโวจิม่าของญี่ปุ่นในช่วงสงครามโลกครั้งที่สอง แต่ได้พบว่าภารกิจการกลับมาช่วยขายพันธบัตรสงครามให้รัฐบาลนั้น ยากกว่าการออกรบที่แนวหน้าในสนามรบ เป็นไหนไหน สำหรับอันดับ 2 ยังไม่ยอมหนีหน้าตีจากไปไหน เรื่องของตำรวจในนครบอสตันสองคน ที่คนหนึ่งทำงานเป็นสายให้แก๊งค์มาเฟีย แต่อีกคนนั้นแฝงตัวเข้าไปเกาะติดกับเจ้าพ่อเพื่อพยายามหาหลักฐานมาดำเนินคดี และอันดับ 1 สุดสัปดาห์ที่ผ่านมานี้ก็เป็นหนังเข้าใหม่เช่นกัน คือ  เรื่องของนักมายากลสองคนในอังกฤษในช่วงปี 1900 เศษๆ ที่เคยเป็นเพื่อนกัน แต่ต้องหันมาขับเคี่ยวชิงดีชิงเด่นอย่างเอาเป็นเอาตาย สามวันแรกที่เข้าฉาย  นี้สามารถดึงนกพิราบออกจากหมวก และเสกให้เป็นรายได้เกือบ 15 ล้านดอลล่าร์ ติดอันดับหนึ่งสุดสัปดาห์ที่เพิ่งผ่านมา